
Жогорку Евразия экономикалык кеңешинин «Евразия экономикалык бирлигине мүчө мамлекеттердин мунай чөйрөсүндөгү мыйзамдарын шайкеш келтирүү боюнча иш-чаралардын планы («жол картасы») жөнүндө» тескемесинин долбоору тууралуу 

Евразия экономикалык комиссиясынын Кеңеши ч е ч т и:
1. Жогорку Евразия экономикалык кеңешинин «Евразия экономикалык бирлигине мүчө мамлекеттердин мунай чөйрөсүндөгү мыйзамдарын шайкеш келтирүү боюнча иш-чаралардын планы («жол картасы») жөнүндө» тескемесинин долбоору (тиркелет) жактырылсын жана ал Жогорку Евразия экономикалык кеңешинин кароосуна берилсин.
2. Ушул Чечим расмий жарыяланган күнүнөн тартып 30 календардык күн өткөндөн кийин күчүнө кирет.


Евразия экономикалык комиссиясынын Кеңешинин мүчөлөрү:
	Армения Республикасынан
	Беларусь Республикасынан

	Казакстан Республикасынан
	Кыргыз Республикасынан
	         Россия Федерациясынан

	М. Григорян
	И. Петришенко
	А. Смаилов
	Э. Асрандиев
	      А. Оверчук
















ЖОГОРКУ ЕВРАЗИЯ ЭКОНОМИКАЛЫК КЕҢЕШИ

ТЕСКЕМЕ

Евразия экономикалык бирлигине мүчө мамлекеттердин мунай чөйрөсүндөгү мыйзамдарын шайкеш келтирүү боюнча иш-чаралардын планы («жол картасы») жөнүндө 

Жогорку Евразия экономикалык кеңешинин 2018-жылдын 6-декабрындагы № 23 чечимине ылайык жана Евразия экономикалык комиссиясы тарабынан Евразия экономикалык бирлигине мүчө мамлекеттер (мындан ары – мүчө мамлекеттер) менен биргеликте жүргүзүлгөн мүчө мамлекеттердин мунай чөйрөсүндөгү мыйзамдарына салыштырма талдоонун натыйжаларын эске алуу менен: 
1. Евразия экономикалык бирлигине мүчө мамлекеттердин мунай чөйрөсүндөгү мыйзамдарын шайкеш келтирүү боюнча иш-чаралардын тиркелген планы («жол картасы») бекитилсин. 
2. Мүчө мамлекеттер ушул тескеме менен бекитилген планда каралган иш-чараларды ишке ашырууну камсыздашсын жана жыл сайын Евразия экономикалык комиссиясына аларды ишке ашыруунун жүрүшү жөнүндө маалымдашсын.
3. Ушул тескеме Евразия экономикалык бирлигинин расмий сайтына жарыяланган күнүнөн баштап күчүнө кирет.


Жогорку Евразия экономикалык кеңешинин мүчөлөрү:
	Армения Республикасынан
	Беларусь Республикасынан

	Казакстан Республикасынан
	Кыргыз Республикасынан
	         Россия Федерациясынан

	
	
	
	
	



	





БЕИТИЛДИ
				
Жогорку Евразия экономикалык
кеңешинин 2020-жылдын 
10-июлундагы № 57                     
                                               тескемеси менен 
Евразия экономикалык бирлигине мүчө мамлекеттердин мунай чөйрөсүндөгү 
мыйзамдарын шайкеш келтирүү боюнча иш-чаралардын 
ПЛАНЫ(«жол картасы»)

	Иш-чаранын аталышы
	Ишке ашыруу мөөнөтү
	Күтүлгөн натыйжа
	Жооптуу аткаруучу
	Кошо аткаруучулар


	1. Евразия экономикалык бирлигине мүчө мамлекеттердин (мындан ары тиешелүүлүгүнө жараша – мүчө мамлекеттер, Бирлик) ыйгарым укуктуу органдары тарабынан берилген мунай чөйрөсүндөгү ченемдик укуктук актылары жөнүндө маалыматты талдоо  
	жыл сайын 





	отчет 




	Евразия экономикалык комиссиясы (мындан ары – Комиссия)


	мүчө мамлекеттер





	2. Мүчө мамлекеттердин мунай чөйрөсүндөгү мыйзамдарын шайкеш келтирүү төмөнкү багыттар боюнча жүргүзүлөт:
а) Бирликтин мунай жана мунай өнүмдөрүнүн жалпы рынокторунун катышуучуларынын ортосунда мунай жана мунай өнүмдөрүн соодалашуунун рыноктук механизмдерин камсыз кылуу

б) Табигый монополиялар субъекттеринин ишин жөнгө салуунун бирдиктүү принциптери жана эрежелери жөнүндө протоколго (2014-жылдын 29-майындагы Евразия экономикалык бирлиги жөнүндө келишимге карата № 20 тиркеме) ылайык Бирликтин мунай жана мунай өнүмдөрүнүн жалпы рынокторунун алкагында мунай жана мунай өнүмдөрүн ташуу боюнча кызмат көрсөтүүлөргө карата тарифти коюунун (баа чыгаруунун) жалпы принциптери менен ыкмаларын колдонуу    

в) мүчө мамлекеттердин мунай жана мунай өнүмдөрүн казып алуу, ташуу, жабдуу, кайра иштетүү жана өткөрүү чөйрөлөрүнө инвестицияларды тартуу үчүн ыңгайлуу шарттарды түзүү 
г) экономикалык жана энергетикалык коопсуздукту камсыздоо боюнча мүчө мамлекеттердин  улуттук кызыкчылыктарын, ошондой эле мүчө мамлекеттердин мунай жана мунай өнүмдөрүнүн ички рынокторун иштетүү жана өнүктүрүү өзгөчөлүктөрүн эсепке алууну камсыздоо 

	жыл сайын 






















	мүчө мамлекеттердин мыйзамдык жана башка ченемдик укуктук актылары

	мүчө мамлекеттер






















	
























	3. Бирликтин мунай жана мунай өнүмдөрүнүн жалпы рынокторун түзүүнүн алкагында жүзөгө ашырылуучу мүчө мамлекеттердин мыйзамдарын шайкеш келтирүү боюнча жүргүзүлгөн иштер жөнүндө өз ара маалымдоо  

	жыл сайын 
	
	мүчө мамлекеттер

	Комиссия


	4. Мүчө мамлекеттердин мунай чөйрөсүндөгү мыйзамдык жана башка ченемдик укуктук актыларына киргизилген өзгөртүүлөрдү алардын Бирликтин мунай жана мунай өнүмдөрүнүн жалпы рынокторун түзүү принциптерине шайкештигин талдоо  

	жыл сайын
	отчет 
	Комиссия 

	мүчө мамлекеттер



______________
